b'\n_START_ARTICLE_\nPremonosna ploskev\n_START_PARAGRAPH_\nPremonosna ploskev je ploskev na kateri lahko v vsaki to\xc4\x8dki ploskve potegnemo premico, ki v celoti le\xc5\xbei na ploskvi. Najbolj znani zgledi so ravnina in ploskvi povr\xc5\xa1ine valja in sto\xc5\xbeca. Ostali zgledi so \xc5\xa1e sto\xc5\xbe\xc4\x8daste ploskve prava konoida, helikoid in tangentno nastala krivulja gladke prostorske krivulje._NEWLINE_Premonosno krivuljo lahko vedno opi\xc5\xa1emo kot mno\xc5\xbeico to\xc4\x8dk, ki jih dobimo z gibanjem ravne \xc4\x8drte. Na ta na\xc4\x8din dobimo sto\xc5\xbeec tako, da ostane ena to\xc4\x8dka \xc4\x8drte (premice) na miru, druga pa se giblje po kro\xc5\xbenici._NEWLINE_Ploskev je dvojno premonosna, \xc4\x8de skozi vsako to\xc4\x8dko obstojata dve razli\xc4\x8dni premici, ki v celoti le\xc5\xbeita na ploskvi. Tak\xc5\xa1ni ploskvi sta hiperboli\xc4\x8dni paraboloid in enodelni hiperboloid. Ravnina je edina ploskev, na kateri lahko v vsaki to\xc4\x8dki nari\xc5\xa1emo tri premice.\n_START_SECTION_\nZavite ploskve\n_START_PARAGRAPH_\nZavita ploskev je tista ploskev, ki jo lahko razvijemo v ravnino brez trganja ali raztezanja. Kadar zavita ploskev le\xc5\xbei v trirazse\xc5\xbenem evklidskem prostoru in je kompletna, potem je premonosna. Obratno pa ni vedno res.\n_START_SECTION_\nPremonosne ploskve in algebrska geometrija\n_START_PARAGRAPH_\nV algebrski geometriji so premonosne ploskve definirane kot projektivne ploskve v projektivnem prostoru, ki vsebuje premico skozi vsako dano to\xc4\x8dko._NEWLINE_Premonosne ploskve se pojavljajo tudi v Enriques-Kodairovi razvrstitvi projektivnih kompleksnih ploskev, ker je vsaka algebrska ploskev, ki ima Kodairovo razse\xc5\xbenost \xe2\x88\x92\xe2\x88\x9e, tudi premonosna ploskev.'